text: Mand fra Toftlund på tyvetogt i Vejle
  09 februar 2014 kl. 09.34
  Politiet i Vejle har anholdt en 34-årig mand fra Toftlund under et tyvetogt til den østjyske købstad.
  Manden blev set, da han forsøgt at klippe en wire til en cykel over i Odinsgade ? tæt på politistationen i Vejle. Han flygtede fra stedet, men blev løbet ind af betjentene.
  Den 34-årig mand havde tidligere på natten lavet et indbrud i en varebil i Nutzhornsgade i den østlige ende af byen. Her var der bl.a. stjålet en del værktøj.
  Den 34-årige sidder søndag formiddag til afhøring, oplyser vagtchefen hos Sydøstjyllands Politi til TV SYD. Bl.a. om en stribe af indbrud i varebiler i Vejle i den sidste uge. Tyven har især gået efter el-værktøj i de parkerede køretøjer.
  